Oudekki Loone

Kerstin-Oudekki Loone (sündinud 5. veebruaril 1979 Tartus) on eesti poliitik, politoloog, publitsist ja ettevõtja. Alates 25. aprillist 2019 3. juunini 2022 oli ta XIV Riigikogu asendusliige. Ta oli ka alates 21. novembrist 2015 XIII Riigikogu asendusliige.

Haridus
Oudekki Loone lõpetas 1997. aastal Hugo Treffneri Gümnaasiumi ja 2003. aastal Tartu Ülikooli matemaatika ja filosoofia erialal. Aastatel 2003–2005 oli ta Tallinna Ülikooli politoloogiamagistrant, 2005. aastal kaitses ta magistrikraadi väitekirjaga "Suveräänsus ja immigratsioonipiirangute õigustatavus" (juhendaja Raivo Vetik). Samast aastast on ta Tallinna Ülikoolis Riigiteaduste instituudis doktorant.

Aastatel 2009–2013 oli Oudekki Loone Tallinna Ülikooli rahvusvahelise ja võrdleva poliitika lektor. Alates 2012. aastast juhendab ta valimisvaatlusealast kursust Veneetsias asuva kõrghariduskonsortsiumi European Inter-University Centre for Human Rights and Democratisation (EIUC) juures.

Töökäik ja poliitiline tegevus
Oudekki Loone töötas Arte Allegras režissöörina, kus tegi lühifilmi, muusikavideo ning mõned imago- ja reklaamfilmid Eesti ja Saksa tellijatele.

Loone on käinud Euroopa Liidu ja OSCE valimisvaatlejana missioonidel Afganistanis, Libeerias, Jeemenis, Indoneesias (Acehis), Kõrgõzstanis, Bangladeshis ja Sierra Leones.

Oudekki Loone osales vasakpoolses 8. mai liikumises ja liikumises Ei Politseiriigile.

2013. aasta detsembris astus Loone Keskerakonda, mis tema sõnul "on ainus erakond, kes hoolib päriselt tavalistest Eestimaa inimestest, kes teevad oma igapäevast tööd." Loone hinnangul on Keskerakond ka Tallinna valitsemisega väga hästi hakkama saanud.

Ta oli 2014. aastal Keskerakonna kandidaat Euroopa Parlamenti ning sai 1087 häält.

Oudekki Loone kandideeris 2015. aastal Riigikokku, olles Keskerakonna Harju- ja Raplamaa valimisnimekirjas teisel kohal. Ta sai 354 häält ega osutunud valituks. Seoses Riigikogu liikme Lauri Laasi süüdi mõistva kohtuotsuse jõustumisega pääses ta siiski 21. novembril 2015 Riigikokku.

20. mail 2016 hääletas Keskerakonna juhatus Oudekki Loone kandidatuuri erakonna peasekretäriks, häälte vahekorraga 8:9 jäi ta valimata. 24. mail 2016 valis erakonna juhatus Oudekki Loone poliitikast lahkunud Priit Toobali asemele häälte vahekorraga 10:4 siiski Keskerakonna peasekretäriks. 25. septembril 2016 vabastas Keskerakonna juhatus Oudekki Loone peasekretäri ametist. Vabastamise poolt oli 9 juhatuse liiget; vabastamise vastu hääletasid Yana Toom, Mihhail Kõlvart ja Erki Savisaar; üks juhatuse liige oli erapooletu. Juhatuse koosolekult puudusid esimees Edgar Savisaar, Olga Ivanova, Siret Kotka ja Kalev Kallo. Keskerakonna esimees Edgar Savisaar, mitmed juhatuse liikmed ja erakonna liidrid olid seisukohal, et Eesti Keskerakonna põhikirjale tuginedes oli otsus kõrvaldada Oudekki Loone peasekretäri ametikohalt õigustühine.

7. novembril 2019 valiti Loone NATO Parlamentaarse Assamblee Eesti delegatsiooni juhiks.

2022. aastal asutas ta Itaalias ettevõtte Distilleria Montanari, mis tegeleb alkohoolsete jookide tootmisega. Tal on ettevõttes 15% osalus ja ta on juhatuse asepresident.

Ta kandideeris 2023. aasta valimistel Riigikokku, kogus valimisringkonnas nr 3 (Tallinna Mustamäe ja Nõmme linnaosad) 402 häält ning ei osutunud valituks.

Tunnustus
2009 – Eesti Mittetulundusühingute ja Sihtasutuste Liidu aasta missiooniinimene 
2012 – Maalehe laureaat 
2016 – Antsla Gümnaasiumi parim sõber
2018 – Grande Ufficiale dell'Ordine al Merito della Repubblica Italiana (Itaalia Vabariigi kõrgeim autasu, teine klass)

Isiklikku
Oudekki Loone on Leiki Loone ja Eero Loone tütar. Tema õde on advokaat Piret Loone. Tema vanaema oli ajaloolane Leida Loone.

Teine eesnimi Oudekki pandi talle vadja rahvalauliku Oudekki Figurova auks.

Tsitaate

Kirjutisi
Mõtlema ärgitamisest. Õpetajate Leht, 7. november 2003
"Suveräänsuse mõiste", Eesti sotsiaalteaduste aastakonverents IV : 24.–25. november 2003 : Ettekannete ja teeside kogu
Loone, Eero; Loone, K. Oudekki; Järvik, Marek. Suveräänsus. Seadus. Immigratsioon. Tartu: Atlex, 2004
Sõidud teiselt poolt. Postimees, 24. märts 2004
Jää praguneb külmas, kuid lootus jääb. Postimees, 27. mai 2004
Veel raskem, kõige raskem on olla robot. Postimees, 8. september 2004
Poisid on halvad, poisid on head. Teater. Muusika. Kino, 5/2005
Kuumad seitsmekümnendad Itaalias. Sirp, 14. september 2007
Keelame rääkimise? Postimees, 6. veebruar 2008
Tundub, et meid jälgitakse enam. Eesti Päevaleht, 1. märts 2008
Tänu kellele pole meil kodusõda?c. Vikerkaar, 4-5/2008
"Ei Politseiriigile!" ning nn. Pihli pakett – HeaKodanik nr 3. (44), oktoober 2008, lk 17, PDF-dokument ()
Meie aja suurimate hulka kuuluv satiir. Postimees, 2. detsember 2008
Appi, mis muide rahvas arvab – Eesti Päevaleht, 8. detsember 2008
Õiglus võidutses. DELFI.ee, 6. jaanuar 2009
Paragrahv 58 tagasitulek. Eesti Päevaleht, 20. veebruar 2009
Unustage Sopranod ja kartke camorrat. Postimees, 5. märts 2009
Haritud casalinga käsiraamat. Postimees, 20. juuni 2009
Presidendi survestaja. Eesti Ekspress, 27. juuni 2009
Mitte kedagi ei jäeta maha. Postimees, 9. juuli 2009
Nööbi külge autoritaarsuse pintsak. Postimees, 21. juuli 2009
Kellele Stockmann, kellele Toompea. Vikerkaar, 6/2010
Mees, kes vihkas sotsiaalabisüsteemi. Vikerkaar, 12/2010
"Right to Refuse. Choices of Sovereign States in Transforming Migration Scenarios", The Romanian Journal of European Studies No.7-8/2009 (detsember 2010)
"To Define a Refugee: Clarifications of the Term That Escapes Definition", Proceedings of the Institute for European Studies, Journal of Tallinn University of Technology No. 8 (2010)
Võim klaashelmeste eest. Postimehe ja Riigiteaduste Instituudi valimisblogi, 8. veebruar 2011
Must lagi on meie ajal ka?. Postimehe ja Riigiteaduste Instituudi valimisblogi, 6. märts 2011
Üks mees nägi unes piiramatut võimu. Eesti Päevaleht, 15. aprill 2011
Igav liiv ja tühi väli. Jõledustega. Vikerkaar, 6/2011
Töölised, kapitalistid ja Riigikogu valimistulemused 2011. Riigikogu Toimetised 23/2011
Itaalia eripära toob välja euroala nõrgad kohad. Äripäev, 21. september 2011
Kunstiprofaan Veneetsia biennaalil. Sirp, 13. oktoober 2011
Itaalia draakon Euroopa Keskpanga etteotsa. Äripäev, 24. oktoober 2011
Kes vajab immigrante?. Maaleht, 12. jaanuar 2012
Udu Itaalia kohal varjutab tulevikku. Äripäev, 2. veebruar 2012
Mitu last sul on?. Maaleht, 17. veebruar 2012
Siid, ohvrid ja euro. Maaleht, 15. aprill 2012
Prantsuse presidendivalimised – kas võidab "Prantsuse Obama", Kuues vabariik või Euroopa Ühendriigid?. 22. aprill 2012
Prantsuse president lubas muutusi, mis midagi ei muuda. Delfi, 7. mai 2012
Väikesest põllumajandusest 1. Maaleht, 25. mai 2012
Väikesest põllumajandusest 2. Maaleht, 31. mail 2012
Vabadus ise hinnata. Maaleht, 1. juuli 2012
Kindlasti puhata ja mängida!. Maaleht, 24. august 2012
Mitte ainult leivast. Maaleht, 22. september 2012
Moraaliküsimus poliitikas. Maaleht, 4. november 2012
Tagasi tulevikku. Maaleht, 14. detsember 2012
Töö, hind, väärtus. Maaleht, 11. jaanuar 2013
Geniaalne on lihtne. Maaleht, 23. veebruar 2013
Kuidas elaks Eesti üle pagulastulva Venemaalt? Postimees, 10. aprill 2013 
Tootmise reformiks. Maaleht, 28. aprill 2013
Häda võimu pärast. Maaleht, 8. juuni 2013
Erastatud võlg. Maaleht, 18. august 2013
Sooprobleem või diskrimineerimine. Maaleht, 21. september 2013
Tahan miljonäriks. Maaleht, 20. oktoober 2013
Julgus olla süüdi Maaleht, 16. november 2013
"Meie eesmärk peaks olema maailma õiglaseima riigi loomine!" Pealinn, 13. jaanuar 2014
Teeme tiigri-Eestist põhjamaade Šveitsi Äripäev, 16. jaanuar 2014
Minister Parts, teil on aeg minna! Eesti Päevaleht, 28. jaanuar 2014
Oudekki Loone: Euroopa Parlamendi liikmete hüvitised peavad olema avalikud Delfi, 16. veebruar 2014
Sekkumised tuleb siduda ülesehitusega. Postimees, 17. veebruar 2014
Eesti vajab revolutsiooni Eesti Päevaleht, 26. märts 2014
Oudekki Loone keset Roomat: turistihordide asemel on tühjus, ideaalne aeg külastamiseks! Delfi, 5. märts 2020

Viited

Kirjandus 
Oudekki Loone: Loon tükkidest pilti!, Maaleht, 4. oktoober 2012
Aasta missiooniinimene Oudekki Loone, Eesti Päevaleht, 20. veebruar, 2010
Politoloog: kampaania pole integreerimisel piisav, ERR Uudised, 29. oktoober 2009
KÖP. Vaatleja Neeme Raud ja Oudekki Loone valimistest, ERR, 19. jaanuar 2008
Lõpp hea, kõik hea Persoonisaade, ERR, 20. detsember 2007
Kas tohib? Eurosaadikute paraadi avab tulevikupoliitik Kerstin-Oudekki Loone Pääskülast. Tallinna TV 7. veebruar 2014

Välislingid

Oudekki Loone blogi, RSS

Eesti politoloogid
Eesti Keskerakonna poliitikud
XIII Riigikogu liikmed
Hugo Treffneri Gümnaasiumi vilistlased
Tartu Ülikooli matemaatikateaduskonna vilistlased‎
Tallinna Ülikooli vilistlased
Sündinud 1979